குறள்: 314 (இன்னாசெய்தாரை) இன்னா செய்தாரை யொறுத்த லவர்நாண நன்னயஞ் செய்து விடல் (04) இன்னா செய்தாரை ஒறுத்தல் அவர் நாண நன் நயம் செய்து விடல். இதன்பொருள் இன்னா செய்தாரை ஒறுத்தல்= தமக்கு இன்னாதவற்றைச் செய்தாரைத் துறந்தார் ஒறுத்தலாவது; அவர் நாண நன்னயம் செய்து விடல்= அவர் தாமே நாணுமாறு அவர்க்கு இனிய உவகைகளைச் செய்து அவ்விரண்டனையும் மறத்தல். உரைவிளக்கம் மறவாவழிப் பின்னும் வந்து கிளைக்குமாகலின், மறக்கற் பாலவாயின. அவரைவெல்லும் உபாயம் கூறியவாறு.  இவை மூன்று பாட்டானும் செற்றம்பற்றிச் செய்தல் விலக்கப்பட்டது.